钦定古今图书集成/明伦汇编/氏族典/第267卷 > 王文宝
## 钦定古今图书集成/明伦汇编/氏族典/第267卷 > 王文宝

按《宋史王文宝传》：“文宝，开封阳武人。以任子补殿直。
太平兴国初，累迁至军器库使，尝使契丹，会陈洪进
献漳、泉地，以文宝监泉州兵。群盗大起，文宝与杨克
让、乔惟岳共讨平之，以功领妫州刺史。雍熙四年，改
东上阁门使，历知泾、延二州。文宝历内职二十年，雅
好言外事，太祖、太宗颇信任之，中外畏其口。出为高”
阳关兵马钤辖，淳化二年，卒于官。